Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 393/11/2202	Galanta, 17.5.2012
EEČ : 2-17-114-2012

U Z N E S E N I E

Trestná vec:	obvinený XXXXX  
Prečin:	pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
dňa 04.04.2012 zložil na účet Krajskej prokuratúry v Trnave peňažnú sumu vo výške 50,- Eur, a to pre Slovenský rybársky zväz, Miestna organizácia XXXXX vo výške 50 % a na peňažnú pomoc obetiam trestnej činnosti vo výške 50 % z tejto sumy.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Šaľa pod spisovou značkou ORP-537/VL-SA-2011.

Skutková veta: 
- dňa 17.04.2012 vyhlásil, že spáchal skutok spočívajúci v tom, že dňa 18.7.2011 v čase o 16.45 hod. napriek tmu, že nemal žiadne povolenie na rybolov vydaným Slovenským rybárskym zväzom, v obci XXXXX na lovnom rybníku XXXXX lovil ryby bez povolenia, pričom ulovil 20 cm dlhého karasa, ktorý bol však vrátený do vody a preto by spôsobil škodu Miestnej organizácii Slovenského rybárskeho zväzu XXXXX, XXXXX vo výške 0,50 €, 

Odôvodnenie: 
Uznesením povereného príslušníka Okresného riaditeľstva PZ v Šali, Obvodného oddelenia PZ v Šali XXXXX zo dňa 18.07.2011 bolo začaté trestné stíhanie a uznesením z toho istého dňa bolo  vznesené obvinenie ml. XXXXX za prečin pytliactvo podľa ust. § 310 ods.1 Trestného zákona na tom skutkovom základe, ako je to uvedené vo výrokovej časti tohto uznesenia. 

Podľa § 310 ods.1 Trestného zákona kto neoprávnene zasiahne do výkonu práva poľovníctva alebo do výkonu rybárskeho práva tým, že bez povolenia loví zver alebo ryby alebo loví zver alebo ryby v čase ich ochrany  alebo zakázaným spôsobom, alebo kto ukryje, prechováva alebo na seba a lebo na iného prevedie zver alebo ryby neoprávnene ulovené alebo nájdené, potrestá sa odňatím slobody až na dva roky.  
 
V predmetnej veci  sa teda  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ust. § 220 ods. 1 Trestného poriadku.

Podľa ust. § 220 ods. 1 Trestného poriadku v konaní o prečine,  na ktorý zákon ustanovuje trest odňatia slobody, ktorého horná  hranica neprevyšuje  päť  rokov,   môže prokurátor  so  súhlasom  obvineného a  poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási,  že spáchal  skutok, za   ktorý je  stíhaný a  nie sú odôvodnené pochybnosti o tom, že jeho vyhlásenie bolo vykonané  slobodne, vážne a určito,
b/ nahradil  škodu, pokiaľ  bola  činom  spôsobená, alebo  urobil iné  opatrenia na náhradu škody, alebo inak odstránil ujmu vzniknutú   trestným činom a
c/ zloží na účet  súdu a v prípravnom konaní  na účet prokuratúry  peňažnú  sumu  určenú   konkrétnemu  adresátovi  na  všeobecne  prospešné účely a táto peňažná  suma nie je zrejme neprimeraná  závažnosti spáchaného trestného činu,
a vzhľadom na  povahu a závažnosť spáchaného  činu, na mieru, akou bol trestným  činom dotknutý verejný  záujem, na osobu  obvineného a na jeho  osobné a majetkové  pomery považuje takýto spôsob rozhodnutia za dostačujúci.

                                                              - 3 -

Obvinený ml. XXXXX a poškodený Slovenský rybársky zväz, Miestna organizácia XXXXX v zastúpení splnomocneným zástupcom XXXXX so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne,  vážne a určito vyhlásil, že spáchal skutok, za ktorý je stíhaný. Svoj čin oľutoval a rybu, ktorú ulovil, vrátil hneď do vody. Preto poškodenému nespôsobil žiadnu škodu. Poškodený vyhlásil, že náhradu škody nežiada a so zmierom súhlasil.

Dňa 04.04.2012 obvinený ml. XXXXX vložil na účet Krajskej prokuratúry v Trnave  sumu vo výške 50,- Eur na verejnoprospešné účely. 

Z uvedenej peňažnej sumy patrí štátu na peňažnú pomoc obetiam trestnej činnosti 50 % a 50 % peňažnej sumy patrí Slovenskému rybárskemu zväzu, Miestna organizácia XXXXX,  ktorú za adresáta označil obvinený. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je mladistvý, doteraz nebol trestne ani priestupkovo stíhaný a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka